
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση θεμάτων σχετικά με τη διπλή αναγραφή των 
τιμών και άλλων χρηματικών ποσών και την εμφάνι¬ 
ση των συναλλαγών ή άλλων πράξεων σε ευρώ στα 

φορολογικά βιβλία και στοιχεία. 1 

Ανακαθορισμός του χρόνου παύσης λειτουργίας των 
Δ.Ο.Υ. Α- Κεφαλαίου Αθηνών και Β' Κεφαλαίου Αθηνών 2 
Καθορισμός επιτοκίων εντόκων γραμματίων ετήσιας 

διάρκειας. 3 

Παράταση προθεσμιών υποβολής δηλώσεων Φ.Π.Α. 
για τη ΔΟΥ Σύρου λόγω της έκτακτης κατάστασης 
στην οποία βρέθηκε η ΔΟΥ στις 23 Οκτωβρίου 2000 4 
Τροποποίηση της συγκρότησης Κεντρικού Συμβουλίου 
Χωροταξίας, Οικισμού και Περιβάλλοντος (Κ.Σ.Χ.Ο.Π.) 5 
Τροποποίηση της Β7/156/1.4.1998 (ΦΕΚ 354/τ.ΒΥ 
14.4.1998) υπουργικής απόφασης «Έγκριση Προ¬ 
γράμματος Μεταπτυχιακών Σπουδών (ΠΜΣ) του 
τμήματος Ζωικής Παραγωγής του Γεωπονικού Πα¬ 
νεπιστημίου Αθηνών με τίτλο “Ζωϊκή Παραγωγή”» 6 
Συμμετοχή Ιδιωτικών Εκπαιδευτικών στα Επιμορφωτι¬ 
κά Προγράμματα ετήσιας διάρκειας για εκπαιδευ¬ 


τικούς της Δευτεροβάθμιας Εκπαίδευσης). 7 

Διορισμός των μελών του Διοικητικού Συμβουλίου της 
Ανώνυμης Εταιρείας με την επωνυμία «Ανώνυμη 
Εταιρεία Προβολής της Ελληνικής Πολιτιστικής 
Κληρονομιάς Α.Ε.». 8 


ΑΠΟΦΑΣΕΙ Σ 

Αριθ. Ζ1-412 (1) 

Ρύθμιση θεμάτων σχετικά με τη διπλή αναγραφή των τι¬ 
μών και άλλων χρηματικών ποσών και την εμφάνιση 
των συναλλαγών ή άλλων πράξεων σε ευρώ στα φο¬ 
ρολογικά βιβλία και στοιχεία. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15του Ν. 2842/2000 (ΦΕΚ 


Α' 207) «Λήψη συμπληρωματικών μέτρων για την εφαρμο¬ 
γή των Κανονισμών (ΕΚ) 1103/97, 974/98 και 2866/98 του 
Συμβουλίου, όπως ισχύουν σχετικά με την εισαγωγή του 
ευρώ». 

2. Τις διατάξειςτου άρθρου 38 περίπτωση δτου Π.Δ/τος 
186/1992 (ΦΕΚ Α' 84). 

3. Την 1039386/441/Α0006/21.4.2000 (ΦΕΚ Β'571) κοινή 
απόφαση του Πρωθυπουργού και του Υπουργού Οικονο¬ 
μικών για ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών. 

4. Τη με αρ. πρωτ. 303/5.5.2000 (ΦΕΚ Β' 594) κοινή από¬ 
φαση του Πρωθυπουργού και Υπουργού Ανάπτυξης «Πε¬ 
ρί ανάθεσης αρμοδιοτήτων στους Υφυπουργούς Ανάπτυ¬ 
ξης». 

5. Την ανάγκη αντιμετώπισης πρακτικών ζητημάτων και 
τη διευκόλυνση των συναλλαγών ως προς τον τρόπο εμ¬ 
φάνισης της αξίας στα φορολογικά παραστατικά και βι¬ 
βλία κατά το μεταβατικό στάδιο χρήσης του Ευρώ, ήτοι 
από 1.1.2001. 

6. Ότι με την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού, αποφασίζουμε: 

Άρθρο 1 
Σκοπός 

Σκοπός των διατάξεων της παρούσης είναι η ρύθμιση 
των θεμάτων που προκύπτουν από την εφαρμογή των δια¬ 
τάξεων του άρθρου 15 του Ν. 2842/2000. 

Άρθρο 2 
Ορισμοί 

Για τους σκοπούς της παρούσας απόφασης εφαρμόζο¬ 
νται οι ακόλουθοι ορισμοί: 

α) «διπλή αναγραφή»τωντιμώνή άλλων χρηματικών πο¬ 
σών: είναι η ταυτόχρονη αναγραφή ενός ποσού σε δραχ¬ 
μές και σε ευρώ, 

β) «τιμή μετατροπής»: είναι η συναλλαγματική ισοτιμία 
δραχμής - ευρώ, και συγκεκριμένα 1 ευρώ = 340,750 
δραχμές, 


































18954 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ) «προμηθευτής»: είναι κάθε φυσικό ή νομικό πρόσω¬ 
πο που, κατά την άσκηση της επαγγελματικής ή επιχειρη¬ 
ματικής του δραστηριότητας, προμηθεύει προϊόντα ή πα¬ 
ρέχει υπηρεσίες στον καταναλωτή. Προμηθευτής είναι 
και ο διαφημιζόμενος. 

Άρθρο 3 

Διάρκεια υποχρέωσης 

Η αναφερόμενη στο άρθρο 15 του Ν. 2842/2000 υπο¬ 
χρέωση διπλής αναγραφής των τιμών και άλλων χρηματι¬ 
κών ποσών αρχίζει την 1.1.2001, με εξαίρεση τις μικρές 
επιχειρήσεις του ιδιωτικού τομέα που απασχολούν κάτω 
των 10 ατόμων, για τις οποίες αρχίζει την 1.3.2001, καιλή- 
γει την 28.2.2002. 

Άρθρο 4 

Πεδίο εφαρμογής 

1. Ορίζουμε τον τρόπο αναγραφής των αξιών (τιμών) 
στα φορολογικά στοιχεία για συναλλαγές στο εσωτερικό, 
κατά το μεταβατικό στάδιο και μέχρι τη χρησιμοποίηση 
του ευρώ ως νομίσματος στις συναλλαγές, ως εξής: 

α) Τα πρόσωπα που αναφέρονται στην παράγραφο 1 
του άρθρου 6του Ν. 2842/2000 απότοχρόνο έναρξηςτης 
υποχρέωσης τήρησης των βιβλίωντους σε ευρώ υποχρε- 
ούνται στα φορολογικά στοιχεία αξίας που απεικονίζουν 
συναλλαγές με τρίτους να αναγράφουν, την αξία που 
αναφέρεται στο είδος των αγαθών ή υπηρεσιών, τις λοι¬ 
πές επιβαρύνσεις καιτους φόρους και στο γενικό σύνολο, 
παράλληλα σε ευρώ και δραχμές. 

Η τιμή μονάδας εφόσον αναγράφεται μπορεί να είναι 
μόνο σε ευρώ. 

Ειδικά οι ως άνω υπόχρεοι για τις λιανικές πωλήσεις 
αγαθών και υπηρεσιών (πωλήσεις προς το κοινό - κατα¬ 
ναλωτές) υποχρεούνται να αναγράφουν σε διπλό νόμι¬ 
σμα, ευρώ και δραχμές, μόνο το τελικό ποσό συναλλαγής 
με το οποίο βαρύνεται ο πελάτης. 

β) Οι λοιποί υπόχρεοι που δεν έχουν επιλέξει να τηρούν 
τα βιβλία τους σε ευρώ, στα φορολογικά στοιχεία πώλη¬ 
σης αγαθών και υπηρεσιών λιανικώς, αναγράφουν σε δι¬ 
πλό νόμισμα ευρώ και δραχμές μόνο το γενικό σύνολο της 
συναλλαγής, εφόσον τα φορολογικά στοιχεία εκδίδονται 
με ηλεκτρονικό υπολογιστή (Η/Υ) ή με φορολογική ταμει¬ 
ακή μηχανή (φ.τ.μ.) του Ν.1809/1988. 

Οι επιτηδευματίες της περίπτωσης αυτής, για τις λοιπές 
περιπτώσεις έκδοσης φορολογικών στοιχείων, εξαιρούνται 
από την υποχρέωση της διπλής αναγραφής αξιών - τιμών. 

2. Η υποχρέωση διπλής αναγραφής τιμών και άλλων 
χρηματικών ποσών περιλαμβάνει: 

α) την τελική τιμή πώλησης προϊόντων, συμπεριλαμβα¬ 
νομένου του ΦΠΑ, όπου αυτή αναγράφεται σε πινακίδες 
εντός του καταστήματος ή επί των προϊόντων, σε κουπό¬ 
νια (νουοάθΐ'5) αγορών ή εκπτώσεων, σετιμοκαταλόγους, 
στην υποβολή προσφορών και όπου αυτή αναφέρεται 
στην κάθε είδους διαφήμιση. 

Η υποχρέωση διπλής αναγραφής των τιμών για τα προϊ¬ 
όντα, στα οποία βάσει των ισχυουσών διατάξεων επιβάλ¬ 
λεται να αναγράφεται η λιανική τιμή πώλησης επί της συ- 
σκευασίας τους, ισχύει για όσα συσκευάζονται μετά τη 
δημοσίευση της παρούσας. 

β) το συνολικό κόστος παροχής υπηρεσίας, συμπερι¬ 


λαμβανομένου του ΦΠΑ, όπου αυτό αναφέρεται (υποβο¬ 
λή προσφορών, διαφημίσεις, κλπ), 

γ) το συνολικό πληρωτέο ποσό, συμπεριλαμβανομένου 
του ΦΠΑ, που αναγράφεται στις αποδείξεις λιανικής πώ¬ 
λησης και στα αντίγραφα λογαριασμών (τραπεζών, επι¬ 
χειρήσεων κοινής ωφέλειας, κά) εξαιρουμένων των επί 
μέρους στοιχείων, 

δ) τα εκκαθαριστικά σημειώματα καταβολής αποδοχών 
και συντάξεων, 

ε) τις οικονομικού χαρακτήρα με καταναλωτές συμβά¬ 
σεις (μισθώσεις κατοικιών, στεγαστική και καταναλωτική 
πίστη, κλπ) οι οποίες συνάπτονται εντός του 2001. 

Άρθρο 5 

Κανόνες περί διπλής αναγραφής 

Κατάτη διπλή αναγραφή τωντιμώνή άλλων χρηματικών 
ποσών πρέπει να πληρούνται οι ακόλουθες διατάξεις: 

α) για τον υπολογισμό της ισότιμης αξίας πρέπει να χρη¬ 
σιμοποιείται η τιμή μετατροπής για τη δραχμή, 

β) οι τιμές ή άλλα χρηματικά ποσά μετατρέπονται και 
στρογγυλοποιούνται από δραχμές σε ευρώ και αντιστρό- 
φως σύμφωνα με τις διατάξειςτου άρθρου 2του Ν. 2842/ 
2000 και συγκεκριμένα 

- οι τιμές ή άλλα χρηματικά ποσά που έχουν μετατραπεί 
από δραχμές σε ευρώ αναγράφονται με ακρίβεια δύο (2) 
δεκαδικών ψηφίων και στρογγυλοποιούνται στο πλησιέ- 
στερο εκατοστό (οθπϊ), 

- οι τιμές ή άλλα χρηματικά ποσά που έχουν μετατραπεί 
από ευρώ σε δραχμές στρογγυλοποιούνται στην πλησιέ- 
στερη δραχμή και ειδικότερα προς τα άνω αν ο αριθμός 
μετά την υποδιαστολή είναι ανώτερος ή ίσος με πενήντα 
λεπτά της δραχμής και προς τα κάτω αν είναι κατώτερος 
από πενήντα λεπτά, 

γ) οι διπλές αναγραφές τιμών και άλλων χρηματικών πο¬ 
σών θα πρέπει να είναι σαφείς, εύκολα αναγνωρίσιμες και 
ευανάγνωστες. Γιατο σκοπό αυτό 

- τα ποσά σε δραχμές και τα ποσά σε ευρώ θα αναγρά¬ 
φονται με χαρακτήρες ιδίου μεγέθους, 

- στο βαθμό που είναι εφικτό, τα ποσά σε ευρώ θα ανα- 
φέρονται πρώτα και τα ποσά σε δραχμές δεύτερα, 

- οι προμηθευτές θα πρέπει να έχουν αναρτημένα κοντά 
στο ταμείο και σε εμφανή θέση την τιμή μετατροπής κα¬ 
θώς και κατάλογο που περιλαμβάνει τα κέρματα και χαρ¬ 
τονομίσματα της δραχμής εκφρασμένα σε ευρώ και τα 
κέρματα και χαρτονομίσματα του ευρώ εκφρασμένα σε 
δραχμές, σύμφωνα με το υπόδειγμα του Παραρτήματος. 

Άρθρο 6 

Ειδικές διατάξεις 

1. Οι επιχειρήσεις λιανικής πώλησης υγρών καυσίμων 
(πρατήρια), προσθέτουν και τις σε ευρώ τιμές πώλησης 
του κάθε είδους καυσίμου που πωλούν κατά λίτρο στα 
στοιχεία της πινακίδας του Άρθρου 83Α της Α.Δ. 14/89 ή 
τις αναγράφουν σε πινακίδα που τοποθετείται πλησίον 
των αντλιών και είναι ορατή από τους πελάτες. Οι επιχει¬ 
ρήσεις αυτές οφείλουν να αναρτούν κοντά στις αντλίες 
και σε εμφανή θέση τα στοιχεία του αναφερόμενου στο 
Παράρτημα υποδείγματος. 

2. Οι παρέχοντες τουριστικές υπηρεσίες εξαιρούνται 

της υποχρέωσης διπλής αναγραφής τιμών και άλλων χρη¬ 
ματικών ποσών όταν εκδίδουν εισιτήρια ή άλλους τίτλους 
μεταφοράς μέσω ηλεκτρονικών συστημάτων κράτησης 
θέσεων που ορίζονται στον Κανονισμό 3089/93 (Κανονι¬ 
σμός (ΕΟΚ) αριθ. 3089/93 του Συμβουλίου της 29ης 
Οκτωβρίου 1993 για την τροποποίηση του Κανονισμού 
(ΕΟΚ) αριθ. 2299/89 για τη θέσπιση κώδικα συμπεριφο¬ 
ράς για τα ηλεκτρονικά συστήματα κράτησης θέσεων (ΕΕ 
αριθ. I 278 της 11/11/1993, σ. 1)), εφόσον στον κατανα¬ 
λωτή έχει ήδη γνωστοποιηθεί εγγράφως ο ναύλος σε 
δραχμές και ευρώ. 

3. Οι οδηγοί ταξί θεωρείται ότι συμμορφώνονται με τις 
διατάξεις των άρθρων 4 και 5 του παρόντος εφ' όσον δια¬ 
θέτουν ταξίμετρα που αναγράφουν αυτομάτως το κόμι¬ 
στρο σε δραχμές και σε ευρώ. Εάν δεν διαθέτουν τέτοια 
ταξίμετρα οι οδηγοί ταξί θα πρέπει να έχουν αναρτημένο 
πλησίον του ταξιμέτρου ένα κατάλογο που θα περιλαμ- 


βάνειτηντιμή μετατροπής καιτρία αντιπροσωπευτικά κό¬ 
μιστρα σε δραχμές και σε ευρώ σύμφωνα με το υπόδειγ¬ 
μα του Παραρτήματος. 

4. Εκτός των περιπτώσεων που έχει συμφωνηθεί διμε- 
ρώς συντομότερη μετατροπή, ένας λογαριασμός κατα¬ 
θέσεων σε δραχμές μετατρέπεται αυτοδικαίως σε ευρώ 
στο τέλος της 31.12,2001, το δε υπόλοιπο του λογαρια¬ 
σμού, που αντιστοιχεί στο κλείσιμο εργασιών εκείνης της 
ημέρας, καταχωρείται στο βιβλιάριο καταθέσεων σε 
δραχμές και σε ευρώ αναφερομένης ταυτόχρονα και της 
τιμής μετατροπής. Από 1.1.2002 οι καταχωρήσεις γίνο¬ 
νται μόνο σε ευρώ. 

Αρθρο 7 

Προσαρτάται και αποτελεί αναπόσπαστο μέρος της 
παρούσας απόφασης το κατωτέρω παράρτημα: 


ΠΑΡΑΡΤΗΜΑ 

ΤΟ ΕΥΡΩ ΚΑΙ Η ΑΡΑΧΜΗ 
ΜΕΤΑΤΡΟΠΕΣ ΚΑΙ ΣΤΡΟΓΓΥΛΟΠΟΙΗΣΕΙΣ 


Από δραχμές σε ευρώ 

Από ευρώ σε δραχμές 

Δρχ. 


Ευρώ (€) 

Ευρώ (€) 

Δρχ. 

α 



Λεν υφίστιιται αντίστοιχο 




Κ 

1 

κέρμα σε ευρώ 



κ 

Ε 

2 

1 λεπτό 




Ρ 

5 

1 λεπτό 


: Κ9 


Μ 

10 

3 λεπτά 


68 

ΙΙεΙΗ 

Α 

20 

6 λεπτά 



ϋ· 

Τ 

50 

15 λεπτά 

1 € 



Α 

100 

29 λεπτά 

2 € 


Β 






X 





X 

Α 





Α 

Ρ 





Ρ 

Τ 

■ I 

29 λεπτά 

5 € 

1.704 

Τ 

Ο 


59 λεπτά 

10 € 


ο 

Ν 


1,47 € 

20 € 

6.815 

Ν 

Ο 

1 

2,93 € 

50 € 

■ 

Ο 

Μ 


14,67 € 


1 

Μ 

I 

Η 

29,35 € 

200 € 


I 

Σ 



500 € 

170.375 

Σ 

Μ 





Μ 

Α 





Α 

Τ 





Τ 

Α 



] 


Α 


1 ευρώ = 340,750 δρχ, 

Άρθρο 8 
Κυρώσεις 

Πράξεις ή παραλείψεις, που ανάγονται στην εφαρμογή 
της απόφασης αυτής, επισύρουν μόνο τις κυρώσεις του 
άρθρου 20 του Ν. 2842/2000 και όχι αυτές που προβλέ- 
πονται από φορολογικές διατάξεις. 

Ειδικά σε όσους από τους υπόχρεους δεν δυνηθούν, 
λόγω δυσχερειώντης αγοράς, ναπροσαρμόσουντις χρη¬ 
σιμοποιούμενες από αυτούς φ.τ.μ. ή συστήματα ή να απο¬ 
κτήσουν νέους τύπους με τη δυνατότητα διπλής αναγρα¬ 
φής των τιμών μέχρι του προβλεπόμενου από την παρού¬ 
σα χρόνου (1.1.2001 ή 1.3.2001 αντίστοιχα), δεν θα 
επιβάλλονται οι προβλεπόμενες κυρώσεις, εφ' όσον κα¬ 
τέχουν δελτίο παραγγελιών από το οποίο να προκύπτει 
ότι, σε εύλογο χρόνο και το αργότερο μέχρι 30.4.2001, θα 
έχουν διαθέσιμες και θα χρησιμοποιούν φ.τ.μ. ή συστή¬ 
ματα με δυνατότητα διπλής αναγραφής του τελικού πο¬ 
σού συναλλαγής. 

Άρθρο 9 
Έναρξη ισχύος 

Η ισχύς της απόφασης αυτής αρχίζει από τη δημοσίευ¬ 
ση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 2000 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

ΑΠΟΣΤΟΛΟΣ ΦΩΤΙΑΔΗΣ ΜΙΛΕΝΑ ΑΠΟΣΤΟΛΑΚΗ 

□ 

Αριθ. 1098958/1311/Α0006 (2) 

Ανακαθορισμός του χρόνου παύσης λειτουργίας των 
Δ.Ο.Υ. Α- Κεφαλαίου Αθηνών και Β' Κεφαλαίου Αθη¬ 
νών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 32 του Ν. 1828/1989 «Αναμόρφωση της 
φορολογίας εισοδήματος και άλλες διατάξεις» (Α' 2), 
όπως τροποποιήθηκε μετηνπαρ. 3του άρθρου 19του Ν. 
2443/1996 «Τροποποίηση και συμπλήρωση του Τελωνει¬ 
ακού Κώδικα και άλλες διατάξεις» (Α' 265). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137), όπως αυτό προστέθηκε 
με το άρθρο 27 του Ν. 2081/1992 (Α' 154) και τροποποιή¬ 
θηκε μετηνπαρ. 2του άρθρου 1 του Ν. 2469/1997 (Α'38). 

2. Την αριθ. 1054131/652/Α0006/14.6.2000 (Β' 756) από¬ 
φασή μας. 

3Τη μη ολοκλήρωση της επίλυσης ορισμένων εκκρεμών 
θεμάτων που σχετίζονται με την παύση λειτουργίας των 
Δ.Ο.Υ. Α' Κεφαλαίου Αθηνών και Β' Κεφαλαίου Αθηνών. 

4. Το γεγονός ότι, από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Ανακαθορίζουμε το χρόνο παύσης της λειτουργίας των 
Δ.Ο.Υ. Α' Κεφαλαίου Αθηνών και Β' Κεφαλαίου Αθηνών 


που, είχε ορισθεί με την αριθ. 1054131 /652/Α0006/ 
14.6.2000 απόφαση μας και ορίζουμε ως νέο χρόνο παύ¬ 
σης της λειτουργίας αυτών την 31 η Ιανουάριου 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2000 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

□ 

Αριθ. 2/73014/0023 ( 3 ) 

Καθορισμός επιτοκίων εντόκων γραμματίων ετήσιας 
διάρκειας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομι¬ 
κών αριθμ. 2/66204/0023/26.9.2000 «Καθορισμός επιτο¬ 
κίων εντόκων γραμματίων τρίμηνης, εξάμηνης και ετή¬ 
σιας διάρκειας». 

5. Τα αποτελέσματα της από 24.10.2000 δημοπρασίας 
Εντόκων Γραμματίων ετήσιας διάρκειας. 

6. Την αριθμ. 1039386/441/Α0006/21.4.2000 (ΦΕΚ 
571/Β/21.4.2000) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών», αποφασίζουμε: 

1. Ορίζουμε το επιτόκιο των εντόκων γραμματίων, Ν.Δ. 
3745/57, ετήσιας διάρκειας που θα εκδοθούν ή θα ανανε¬ 
ωθούν από 24 Οκτωβρίου 2000 σε 5,54% ετησίως. 

2. Για τα άληκτα έντοκα γραμμάτια και για το χρονικό 
διάστημα από την πιο πάνω ημερομηνία (24.10.2000) μέ¬ 
χρι τη λήξη τους ισχύουν οι αποφάσεις μας βάσει των 
οποίων έγινε η έκδοση τους. 

3. Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού οικονομι¬ 
κού έτους 2000 η οποία έχει προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

□ 

Αριθ. 1097192/4573/647/Α0014 ( 4 ) 

Παράταση προθεσμιών υποβολής δηλώσεων Φ.Π.Α. για 
τη ΔΟΥ Σύρου λόγω της έκτακτης κατάστασης στην 
οποία βρέθηκε η ΔΟΥ στις 23 Οκτωβρίου 2000. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του Ν. 

2020/1992 (ΦΕΚ34Α) με την οποία παρέχεται εξουσιοδό¬ 
τηση στον Υπουργό Οικονομικών να παρατείνει με από¬ 
φαση, τις προθεσμίες που ορίζονται από τις κείμενες φο¬ 
ρολογικές διατάξεις για υποβολή φορολογικών δηλώσε¬ 
ων, σε εξαιρετικές περιπτώσεις. 

2. Τις παρακάτω διατάξεις του Ν. 1642/86 όπως ισχύ¬ 
ουν: 

α) της παραγράφου 9 του άρθρου 31 

β) της παραγράφου 3 του άρθρου 58 

γ) της παραγράφου 5 του άρθρου 58α. 

3. Τις δυσχέρειες που δημιουργούνται στους φορολο- 
γουμένους λόγω της έκτακτης κατάστασης στην οποία 
βρέθηκε η ΔΟΥ στις 23 Οκτωβρίου 2000. 

4. Την κοινή απόφαση του Πρωθυπουργού και του 
Υπουργού Οικονομικών 1039386/441/0006Α/21.4.2000 
(ΦΕΚ 571 Β) με την οποία αναθέτονται αρμοδιότητες του 
Υπουργού στους Υφυπουργούς Οικονομικών. 

5. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Παρατείνεται μέχρι 27.10.2000 η προθεσμία υποβολής 
δηλώσεων ΦΠΑ και δηλώσεων ΙΝΤΒΑ8ΤΑΤτων υποκειμέ¬ 
νων στο φόρο, αρμοδιότητας της ΔΟΥ Σύρου, των οποί¬ 
ων ο ΑΦΜ τελειώνει στο ψηφίο 2, που κανονικά έληγαν 
στις 23.10.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 2000 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 

□ 

Αριθ. οικ. 25488/915 (5) 

Τροποποίηση της συγκρότησης Κεντρικού Συμβουλίου 
Χωροταξίας, Οικισμού και Περιβάλλοντος (Κ.Σ.Χ.Ο.Π.). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 21 και 22 του ΠΔ 51/88 (Α' 
9) «Οργανισμός Υπουργείου ΠΕΧΩΔΕ». 

2. Τις διατάξεις του άρθρου 1 παρ. 2 της με αρ. 80855/ 
5439/6.8.92 ΚΥΑ «Περιορισμός συλλογικών οργάνων του 
Υπουργείου Περιβάλλοντος, Χωροταξίας και Δημοσίων 
Έργων» (Β' 573) 

3. Τις διατάξεις της με αρ. 75724/1151/83 ΚΥΑ «Κωδικο¬ 
ποίηση τροποποίηση και συμπλήρωση συλλογικών οργά¬ 
νων γνωμοδοτικής και αποφασιστικής αρμοδιότητας 
Υπουργείου Χωροταξίας, Οικισμού και Περιβάλλοντος σε 
ενιαίο κείμενο» (Β' 767). 

4. Τις διατάξεις της με αρ. 51297/1790/92 ΚΥΑ «Τροπο¬ 
ποίηση της οικ. 75724/1151 /83 Απόφασης των Υπουργών 
Προεδρίαςτης Κυβέρνησης και Χωροταξίας, Οκισμού και 
Περιβάλλοντος «Κωδικοποίηση-τροποποίηση και συ¬ 
μπλήρωση συλλογικών οργάνων Γνωμοδοτικής και Απο¬ 


φασιστικής αρμοδιότητας Υπουργείου Χωροταξίας, Οικι¬ 
σμού και Περιβάλλοντος σε ενιαίο κείμενο» (Β' 222). 

5. Το με αρ. Δ16α/08/25/ΑΦ/2.1.2000 έγγραφο της Γενι¬ 
κής Γραμματείας Δημοσίων Έργων. 

6. Το με αρ. οικ. 24531/202/25.9.2000 έγγραφο της 
Γ ραμματείας Κ.Σ.Χ.Ο.Π. 

7. Την με αρ. 35812/1627/30.12.99 Απόφαση μας, απο¬ 
φασίζουμε: 

Τροποποιούμε την άνω σχετική (7) Απόφασή μας σύμ¬ 
φωνα με τα παρακάτω: 

1. Το εδάφιο (δ) της παραγράφου 1, αντικαθίσταται ως, 
εξής: 

«δ. την Μαγδαληνή Παπάίωάννου του κλάδου ΠΕ Αρχι¬ 
τεκτόνων Μηχανικών, εκπρόσωπο της Γ ενικής Γ ραμμα¬ 
τείας Δημοσίων Έργων, με αναπληρώτρια την Μαρία 
Μπαβέλατου κλάδου Π Ε Αρχιτεκτόνων Μηχανικών.» 

2. Το δεύτερο εδάφιο της παραγράφου 2, αντικαθίστα¬ 
ται ως εξής: 

«Γραμματέας του Συμβουλίου ορίζεται η Ιωάννα Πολά- 
κη του κλάδου ΔΕ Δακτυλογράφων- Στενογράφων με 
αναπληρώτρια την Ιωάννα Καπετανάκη του κλάδου ΔΕ Δι¬ 
οικητικών.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 2000 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

□ 

Αριθ. Β7/347 (6) 

Τροποποίηση της Β7/156/1.4.1998 (ΦΕΚ 354/τ.Β'/ 
14.4.1998) υπουργικής απόφασης «Έγκριση Προ¬ 
γράμματος Μεταπτυχιακών Σπουδών (ΠΜΣ) του τμή¬ 
ματος Ζωικής Παραγωγής του Γεωπονικού Πανεπι¬ 
στημίου Αθηνών με τίτλο “Ζωική Παραγωγή”». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 11, 12 και 13 του Ν. 
2083/1992 (ΦΕΚ 159 Α') «Εκσυγχρονισμός της Ανώτατης 
Εκπαίδευσης» και τις διατάξεις του άρθρου 16 παρ. 1 και 
2 του Ν. 2327/1995 (ΦΕΚ 156Α') «Εθνικό Συμβούλιο Παι¬ 
δείας, ρύθμιση θεμάτων έρευνας Παιδείας κ.λ.π.». 

2. Τις διατάξεις του άρθρου 29 Α', του Ν. 1558/1985 
(ΦΕΚ 137 Α') «Κυβέρνηση και Κυβερνητικά Όργανα» 
όπως αυτό προστέθηκε με το άρθρο 27 του Ν. 2081/1992 
(ΦΕΚ 154 Α') «Ρύθμιση του θεσμού των επιμελητηρίων 
.και άλλες διατάξεις» και αντικαταστάθηκε με την πα¬ 
ράγραφο 2 ατού άρθρου 1 του Ν. 2469/1997 (ΦΕΚ38 Α') 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις». 

3. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη εις βάρος του κρατικού προ¬ 
ϋπολογισμού. 

4. Την αριθ. Β7/156/1.4.1998 (ΦΕΚ354 Τ.Β'/14.4.1998) 

υπουργική απόφαση «Έγκριση Προγράμματος Μεταπτυ¬ 
χιακών Σπουδών (ΠΜΣ) του Τμήματος Ζωικής Παραγω¬ 
γής του Γεωπονικού Πανεπιστημίου Αθηνών με τίτλο “Ζω¬ 
ική Παραγωγή”». 

5. Το απόσπασμα πρακτικών της Γ.Σ.Ε.Σ. του Τμήματος 
Ζωικής Παραγωγής του Γεωπονικού Πανεπιστημίου Αθη¬ 
νών (συνεδρία 34/21.4.2000). 

6. Το απόσπασμα πρακτικών της Συγκλήτου με την ειδι¬ 
κή σύνθεση του Γ εωπονικού Πανεπιστημίου Αθηνών (συ¬ 
νεδρία έκτακτη 265/15.6.2000), αποφασίζουμε: 

Τροποποιούμε την αριθ. Β7/156/1.4.1998 (ΦΕΚ354τ.Β'/ 
14.4.1998) υπουργική απόφαση ως ακολούθως: 

1) Το άρθρο 3 αντικαθίσταται ως εξής: 

«Άρθρο 3 

Μεταπτυχιακοί Τίτλοι 

Το Π. Μ. Σ. απονέμει: 

α) Μεταπτυχιακό Δίπλωμα Ειδίκευσης (Μ.Δ.Ε.) στη Ζω¬ 
ική Παραγωγή. 

β) Διδακτορικό Δίπλωμα Επιστημών Ζωικής Παραγω¬ 
γής». 

2) Το άρθρο 5 αντικαθίσταται ως εξής: 

«Άρθρο 5 
Χρονική διάρκεια 

Η χρονική διάρκεια για την απονομή των κατά το άρθρο 
3 τίτλων ορίζεται για μεν το Μεταπτυχιακό Δίπλωμα Ειδί¬ 
κευσης σε ένα πλήρες ημερολογιακό έτος και για το δι¬ 
δακτορικό δίπλωμα επί πλέον τέσσερα (4) εξάμηνα του¬ 
λάχιστον». 

3) Το άρθρο 6 αντικαθίσταται ως εξής: 

«Άρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαι¬ 
δευτικές και ερευνητικές δραστηριότητες για την απονο¬ 
μή των κατά το άρθρο 3 τίτλων ορίζονται ως εξής: 

Γιατο Μ.Δ.Ε. 

Ο Μεταπτυχιακός Φοιτητής (Μ.Φ.) υποχρεούται να πα¬ 
ρακολουθήσει μαθήματα (θεωρητικού και εργαστηρια¬ 
κού περιεχομένου) στα δύο εξάμηνα ως εξής: 

Α’ Εξάμηνο: Τέσσερα κοινά μαθήματα καιδύο επιλογής. 
Β’ Εξάμηνο: Σειρά σεμιναρίων (με διδακτικές μονάδες). 

Πέραν των διδασκομένων μαθημάτων κάθε Μ.Φ. υπο- 
χρεούται να συγγράφει και μεταπτυχιακή ερευνητική με¬ 
λέτη. 

Όλα τα μαθήματα (θεωρητικού και εργαστηριακού πε¬ 
ριεχομένου) διδάσκονται το καθένα τέσσερις (4) ώρες 
εβδομαδιαίως και αντιστοιχούν το καθένα σε τέσσερις (4) 
διδακτικές μονάδες. Η ύλη των μαθημάτων εγκρίνεται 
από τη ΓΣΕΣ του Τμήματος και περιλαμβάνεται στον εσω¬ 
τερικό κανονισμό του ΠΜΣ. 

Τ ο πρόγραμμα των μαθημάτων διαμορφώνεται ως ακο¬ 
λούθως: 


Α' Εξάμηνο 
Μαθήματα κοινά 

- Βελτίωση Αγροτικών Ζώων 

- Φυσιολογία Αγροτικών Ζώων 

- Πειραματικός Σχεδιασμός - Ανάλυση Δεδομένων 

- Οικονομία της Ζωικής Παραγωγής. 

Μαθήματα επιλογής (δύο από τα κατωτέρω): 

- Διατροφή Αγροτικών Ζώων 

- Υγεία Αγροτικών Ζώων 

- Εκτροφή Αγροτικών Ζώων 

- Υδατοκαλλιέργειες. 

Ερευνητική απασχόληση: Έναρξη εκπόνησης ερευνη¬ 


τικής εργασίας. 

Σύνολο ωρών διδασκαλίας: 24 

Σύνολο διδακτικών μονάδων: 24 

Β' Εξάμηνο 
Σειρά σεμιναρίων 

Σύνολο ωρών διδασκαλίας: 8 

Σύνολο διδακτικών μονάδων: 8 


Ερευνητική απασχόληση: Ολοκλήρωση ερευνητικής 
εργασίας και υποβολή μελέτης. 

Για το Διδακτορικό Δίπλωμα 

1. Προϋπόθεση συνέχισης του Μ.Φ. για λήψη Δ.Δ. είναι 
η επιτυχής ολοκλήρωση των μαθημάτων και η λήψη του 
Μ.Δ.Ε. 

2. Από το 3° εξάμηνο οι υποψήφιοι διδάκτορες απασχο¬ 
λούνται αποκλειστικά με την προώθηση και ολοκλήρωση 
της έρευνας, τα αποτελέσματα της οποίας θα υποβλη¬ 
θούν σύμφωνα με την υπάρχουσα νομοθεσία για την απο¬ 
νομή του Δ.Δ.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Νοεμβρίου 2000 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

□ 

Αριθ. Γ2/4184 ( 7 ) 

Συμμετοχή Ιδιωτικών Εκπαιδευτικών στα Επιμορφωτικά 
Προγράμματα ετήσιας διάρκειας για εκπαιδευτικούς 
της Δευτεροβάθμιας Εκπαίδευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 24, 28 και 29 του Ν. 1566/ 
1985, του άρθρου 12 του Ν. 1824/1988, του άρθρου 22 
παρ. 3 του Ν. 2362/1995 και του άρθρου 4 του Π.Δ. 
250/1992 (ΦΕΚ138Α). 

2. Τις διατάξεις του άρθρου 6, παρ. 8 του Ν. 2740/1999 
αναφορικά με τη συμμετοχή των Ιδιωτικών Εκπαιδευτικών 
στα Επιμορφωτικά Προγράμματα. 

3. Το εγκεκριμένο Τεχνικό Δελτίο Έργου - γέφυρα 
1,3.α(2) 1 «Προγράμματα Επιμόρφωσης Ετήσιας Διάρκει- 

ας για Εκπ/κούς της Δ/θμιας Εκπ/σηςτου Ε. Π. Ε.Α. Ε. Κ., 
όπως τροποποιήθηκε σύμφωνα με το υπ’αριθμ. Πρωτ. 
ΚΑ/2659/25.9.2000 έγγραφο του Γ.Γ. ΥΠ.Ε.Π.Θ. και Προ¬ 
έδρου της Επιτροπής Παρακολούθησης. 

4. Το υπηρεσιακό σημείωμα της Διεύθυνσης Οικονομι¬ 
κών Υποθέσεων, με ημερομηνία 11.9.2000 και θέμα «Δυ¬ 
νατότητα κάλυψης αποδοχών ιδιωτικών εκπαιδευτικών 
που επιμορφώνονται κατά το σχολικό έτος 2000-2001». 

5. Το γεγονός ότι από τις διατάξεις αυτής της απόφασης 
προκαλεί δαπάνη η οποία θα καλυφθεί από πιστώσειςτου ει¬ 
δικού λογαριασμού ιδιωτικής εκπαίδευσης του Υπουργείου 
Εθνικής Παιδείας και Θρησκευμάτων αποφασίζουμε: 

Τη συμμετοχή 46 ιδιωτικών εκπαιδευτικών της Δευτερο¬ 
βάθμιας Εκπαίδευσης (ποσοστό 6% επί του συνόλου των 
συμμετεχόντων εκπαιδευτικών) στα Προγράμματα Επι¬ 
μόρφωσης Ετήσιας Διάρκειας για Εκπαιδευτικούς της 
Δευτεροβάθμιας Εκπαίδευσης». Το ποσοστό συμμετοχής 
6%, δηλαδή 2 άτομα ανά τμήμα των 32 ατόμων, των Ιδιω¬ 
τικών Εκπαιδευτικών καθορίστηκε με βάση τα δεδομένα 
του Ειδικού Λογαριασμού Ιδιωτικής Εκπαίδευσης που τη¬ 
ρείται στη Δ/νση Οικονομικών Υποθέσεων του ΥΠ.Ε.Π.Θ. 

Στα συγκεκριμένα Προγράμματα τα οποία θα πραγμα¬ 
τοποιηθούν κατά το σχολικό έτος 2000-2001, μπορούν να 
συμμετέχουν οι ιδιωτικοί εκπαιδευτικοί των οποίων η ειδι¬ 
κότητα σχετίζεται με το αντικείμενο της Επιμόρφωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 2000 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

□ 

Αριθ. 3527 (8) 

Διορισμός των μελών του Διοικητικού Συμβουλίου της 
Ανώνυμης Εταιρείας με την επωνυμία «Ανώνυμη Εται¬ 
ρεία Προβολής της Ελληνικής Πολιτιστικής Κληρονο¬ 
μιάς Α.Ε.». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 6 παρ.2 Ατού Ν.2557/1997 
«Θεσμοί, μέτρα και δράσεις πολιτιστικής ανάπτυξης» 
(ΦΕΚ Α’ 271) όπως αυτό προστέθηκε με το άρθρο 6 παρ. 
1 του Ν. 2819/2000 «Ίδρυση Εταιρείας Ολυμπιακό Χωριό 
2004 Α.Ε., προστασία Ολυμπιακών Συμβόλων και Σημά¬ 
των και άλλες διατάξεις» (ΦΕΚ Α’ 84) και στη συνέχεια 
τροποποιήθηκε με το άρθρο 1 παρ. 11 του Ν. 2833/2000 
«Θέματα προετοιμασίας των Ολυμπιακών Αγώνων 2004 
και άλλες διατάξεις» (ΦΕΚ Α’ 150). 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚΑ’ 137), όπως ισχύει. 

3. Τις διατάξεις του Π.Δ. 941/1977 «Περί Οργανισμού 
του Υπουργείου Πολιτισμού» (ΦΕΚΑ’ 320). 

4. Την υπ’ αριθμ. 2635/19.9.2000 απόφαση του Υπουρ¬ 
γού Πολιτισμού (ΦΕΚ Β' 1164) περί διορισμού των μελών 
του Διοικητικού Συμβουλίου της ανώνυμης εταιρείας με 
την επωνυμία «Ανώνυμη Εταιρεία Προβολής της Ελληνι¬ 
κής Πολιτιστικής Κληρονομιάς Α.Ε.». 


5. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Ανακαλού με την υπ 1 αριθμ. 2635/19.9.2000 απόφαση 
του Υπουργού Πολιτισμού (ΦΕΚ 1164 Β’). 

2. Ορίζουμε τα μέλη του δεκαπενταμελούς Διοικητικού 
Συμβουλίου της ανώνυμης εταιρείας με την επωνυμία 
«Ανώνυμη Εταιρεία Προβολής της Ελληνικής Πολιτιστι¬ 
κής Κληρονομιάς Α.Ε.», ως ακολούθως: 

α. Πατρίκιο Τίτο, Λογοτέχνη - Ποιητή, ως Πρόεδρο, 
β. Σαβαλάνο Ιωάννη, Πρόεδρο του Ταμείου Αρχαιολο¬ 
γικών Πόρων και Απαλλοτριώσεων, ως Αντιπρόεδρο. 

γ. Μασλία Ροδόλφο , Μόνιμο Υπάλληλο του Ευρωπαϊ¬ 
κού Κοινοβουλίου, ωςΔιευθύνοντα Σύμβουλο. 

δ. Ζεννέτου Άρτεμη, Διευθύντρια και Επιμελήτρια των 
Εικαστικών και Πολιτιστικών Προγραμμάτων της Παγκό¬ 
σμιας Τράπεζας, μέλος, 
ε. Κόκκινη Νικόλαο, Επιχειρηματία, μέλος, 
στ. Δεληβοριά Άγγελο, Διευθυντή Μουσείου Μπενάκη, 
μέλος. 

ζ. Μαραγκόπουλο Δημήτριο, Συνθέτη, μέλος, 
η. Παπαδήμο Λουκά, Διοικητή Τράπεζας Ελλάδος, μέ¬ 
λος. 

θ. Αγραπίδη Χρήστο, Δήμαρχο Πειραιά, μέλος, 
ι. Πολυχρονόπουλο Πολύχρονη, Διευθυντή Διεύθυνσης 
ΚαλώνΤεχνώντου Υπουργείου Πολιτισμού, μέλος, 
ια. Λάτση Μαριάννα, Επιχειρηματία, μέλος. 
Ιβ.ΔημακοπούλουΤζούλια, Πρόεδρο Ιδιοκτητών Αιθου¬ 
σών Τέχνης, μέλος. 

ιγ. Λούκο Γεώργιο, Διευθυντή του Μπαλέτου της Όπε¬ 
ρας της Λυών, μέλος. 

ιδ. Κουσελά Δημήτριο, Πρόεδρο Ο.Τ.Ο.Ε., μέλος, 
ιε. Κολώνα Λάζαρο, Γενικό Διευθυντή Αρχαιοτήτων του 
Υπουργείου Πολιτισμού, μέλος. 

2. Η θητεία των ως άνω μελών του Διοικητικού Συμβου¬ 
λίου ορίζεται πενταετής. Η θητεία αυτή παρατείνεται και 
μετά τη λήξη της πενταετίας μέχρι τον διορισμό νέων με¬ 
λών. 

3. Το παραπάνω Διοικητικό Συμβούλιο θα διοικήσει την 
Εταιρεία μέχρι την τακτική Γ ενική Συνέλευση που θα συ- 
νέλθει για να εγκρίνει τις οικονομικές καταστάσεις της πέμ¬ 
πτης εταιρικής χρήσης, εκτός αν η θητεία αυτού τερματι¬ 
στεί, οποτεδήποτε προ της λήξεώς της με απόφαση του 
Υπουργού Πολιτισμού. 

4. Θέσεις που τυχόν θα κενωθούν για οποιονδήποτε λό¬ 
γο κατά τη διάρκεια της θητείας του πρώτου Διοικητικού 
Συμβουλίου, θα πληρωθούν από μέλη που διορίζονται με 
απόφαση του Υπουργού Πολιτισμού που δημοσιεύεται 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2000 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΙρ: νννννν.θ Ι.ςτ 
Θ-ΓΠ3Μ: ννθβΓΠ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































